

OPŠTINA HERCEG NOVI

JU DNEVNI CENTAR ZA DJECU SA SMETNJAMA I TEŠKOĆAMA U RAZVOJU HERCEG NOVI

**IZVJEŠTAJ O RADU ZA 2023. GODINU**

**Januar , 2024. godine**

JU DNEVNI CENTAR ZA DJECU SA SMETNJAMA I TEŠKOĆAMA U RAZVOJU HERCEG NOVI

JADRANSKA 35 SUTORINA

PIB 02818426

ŽIRO RAČUN 510-46945-49

Broj:14.

Herceg Novi: 15.01.2024.

Izvještaj o radu za 2023.godinu

Prethodna godina je bila veoma dinamična sa nizom aktivnosti za djecom i mladima Dnevnog centra i njihovim roditeljima , kao i posjetama različitih organizacija i pojedinaca.

Posebno bi istakli :

Projekat odobren od strane Turističke organizacije Herceg Novi pod nazivom: ,, **Regionalne sportske igre za** **djecu i mlade sa smetnjama i teškoćama u razvoju Herceg Novi 2023.**

 **Donaciju NLB banke Podgorica kojom je obezbeđen trodnevni Kamp za djecu i mlade sa smetnjama i teškoćama u razvoju Herceg Novi i njihove roditelje u Etno selu Montenegro u Brezni.**

Posjetu Zaštitnika ljudskih prava i sloboda Crne Gore Siniše Bjekovića, sa saradnicima: zamjenicom Snežanom Mijušković, savjetnicom za prava djece Duškom Šljivančanin i pet mladih zlatnih savjetnika Ombudsmana.

Posjetu predstavnik NLB banke, direktora ekspoziture u Herceg Novom Vuka Roganovića.

Posjetu predstavnika JU “Dječiji vrtić Naša radost” iz Herceg Novog na čelu sa direktoricom, Tamarom Živanović.

Posjetu gošće iz Norveške, Ragnhild Dahle, kao predstavnicu grupe Norveških pacijenata u institutu Igalo u pratnji Olivere Đuratović.

Posjetu predstavnika “Los Rosales-a “ iz Mostara - Centara za djecu i omladinu sa posebnim potrebama.

Opština Herceg Novi, kao osnivač, je u prethodnoj godini finansirala zarade zaposlenim, troškove režija ( električne energije ), pratila rad osoblja i ustanove.

Ministarstvo rada i socijalnog staranja je po osnovu rješenja Centra za socijalni rad finansiralo usluge Dnevnog boravka u djelu koji se odnosi na smještaj korisnika.

Zahvaljujemo se podršci Odbora za zaštitu ljudskih prava Skupštine Crne Gore, Zaštitniku ljudskih prava Crne Gore, Zajednici opština Crne Gore na podršci i praćenju rada Dnevnih centara u Crnoj Gori.

Nastojali smo da kroz donacije obezbedimo dodatne sredstva za što kvalitetnije aktivnosti, bitne za socijalizaciju korisnika i rad ustanove.

 UPRAVNI ODBOR:

Shodno Zakonu o socijalnoj i dječijoj zaštiti Skupština Opštine Herceg Novi Rješenjem br:02-6-040-52/20 od 29.01.2020. godine imenovala je Upravni odbor JU Dnevni centar za djecu sa smetnjama i teškoćama u razvoju Herceg Novi koji su u 2023. godini sačinjavali:

Predsjednica : Tamara S. Vujović i članovi: Borjanka Kosić i Aleksandar Cupara ( predstavnik roditelja).

Upravni odbor JU Dnevni centar za djecu sa smetnjama i teškoćama u razvoju Herceg Novi, tokom 2023. godine održao je četiri sjednice, na kojima su razmatrana sva pitanja vezana za rad ustanove, razmatrana i usvajana dokumenta, akta i donošene Odluke shodno zakonu i poslovima u nadležnosti Upravnog odbora.

Članovi Upravnog odbora su aktivno učestvovali u radu Upravnog odbora, bili su upoznati sa svim aktuelnostima vezanim za rad ustanove JU Dnevni centar za djecu sa smetnjama i teškoćama u razvoju Herceg Novi, projekte i aktivnosti bitne za naše korisnike.

 **DONACIJE**

 Kao što smo već naveli ,tokom 2023. godine smo se trudili da kroz donacije obezbedimo dodatna sredstva za različite aktivnosti i uspješno funkcionisanje ustanove.

Imali smo donacije po osnovu rješenja od strane Državnih tužilaštava Crne Gore, kao i donacije po osnovu ugovora o donacijama i odlukama.

JPU Nasa radost - 850.00 (Ugovor o donaciji ) 20.02.2023

05.04.2023 05.04.2023 Moto shop - 30.00

05.04.2023 Val Gojkovic doo (Val Gojkovic ) - 150.00

05.04.2023Briv construction humanitarna pomoć po - 500.00 po Odluci br.21.

06.04.2023 Blue Line doo (Blue line ) - 300.00

06.04.2023 Timicom doo (Timicom) - 200.00

Lazure Montenegro doo (Lazure - 500.00 ) 06.04.2023

07.04.2023 Skorpion doo (Škorpion) - 100.00

10.04.2023 Perla doo (Perla doo) - 100.00

10.04.2023 Boy Iv doo (Boy iv doo) - 100.00

11.04.2023 Radanovic invest group - 200.00

12.04.2023 12.04.2023 Zozeta doo (Zozeta doo) - 100.00

18.04.2023 TO Herceg Novi - 2.000.00 (po Ugovoru – Projekat Sportske igre )

16.05.2023 16.05.2023 Optimist doo (Optimist doo Tivat) - 200.00

14.06.2023 14.06.2023 TO Herceg Novi - 2.000.00 ( po Ugovoru – Projekat Sportske igre)

12.09.2023 12.09.2023 Kapri doo donacija - 100.00

12.09.2023 DNS Nautika doo (DNS Nautika Donacija) - 200.00

Company D.A.J.M.I doo (po Odluci Company - 500.00 D.A.J.M.I)

13.09.2023 Komunalno stambeno doo Herceg Novi - 100.00

(13.09.2023 13.09.2023 Rivijera doo - 100.00

NLB Montenegro banka ad (Donacija po - 341.85 po Ug.01-397) 13.09.2023 13.09.2023

14.09.2023 14.09.2023 Forte Mare donacija - 100.00

15.09.2023 Katunjanin doo (Katunjanin donacija) - 100.00

02.10.2023 02.10.2023 NLB MNT banka Donacija -tros.animatora - 150.00

10.2023 03.10.2023 DONACIJA - RAGNHILD DAHLE - 255.00

09.11.2023 Pribilovic Markosic SJECANJE NA BANJA - 30.00

09.11.2023 Mirista doo (Mirista) - 1.000.00

12.2023 22.12.2023 Susan Nordrum Hagberg Balnesveien 12 - 770.00,

Kao i

**Donacije po osnovu Rješenja Državnih tužilaštava Crne Gore**

 POSJETE DNEVNOM CENTRU TOKOM 2023 GODINE

Tokom 2023. godine Dnevni centar su posjetili predstavnici različitih institucija i organizacija:

20. 02. 2023. Dnevni centar su posjetili predstavnici Zavoda za socijalnu i dječiju zaštitu iz Podgorice.

23.02.2023.godine Dnevni centar je posjetila delegacija JU “Dječiji vrtić Naša radost” iz Herceg Novog povodom realizacije akcije prikupljanja sredstava za organizaciju izleta naših korisnika (prikupljenih prodajom cvjetnih eksponata pravljenih u vrtićima u okviru Izložbe cvijeća tokom Praznika Mimoze ). Događaj je ispraćen od strane lokalne RTHN koja je snimila prilog o istom.

24.02.2023.godine Dnevni centar su posjetili predstavnici “Los Rosales-a “ iz Mostara - Centar za djecu i omladinu sa posebnim potrebama i potpisan je memorandum o saradnji naših Ustanova obzirom na višegodišnju saradnju, učešće na sportskim takmičenjima, međusobne posjete i razmjenu iskustava.

02.03.2023.godine Dnevni centar su posjetili predstavnici UNICEF-a.

03. 03. 2023. Dnevni centar je posjetila Esma Otović – predstavnica NVO Fit Woman Montenegro, djecu i mlade darovala sa kapama i šalovima.

21.03.2023.godine Predavanja za zaposlene i korisnike o postupcima za preovladavanje vanrednih situacija, od strane Lidije Petrone, predstavnika Opštinske organizacije za prevenciju prirodnih katastrofa (za postupanje u vanrednim situacijama).

30.03.2023. godine Povodom obilježavanja 2. aprila Svjetskog dana autizma, u Dnevnom centru je održana priredba sa gostujućom predstavom na temu autizma u realizaciji Osnovne škole iz Zelenike, učenika i njihovih nastavnika. Cijeli događaj je ispraćen od strane RTHN.

3.04.2023 godine Dnevni centar su posjetila djeca i kolege Dnevnog centra iz Bijele povodom obilježavanja Svjetskog dana autizma.

Upriličeno je druženje, zajedničke igre i animacija korisnika.

04.04.2023.godine predstavnici Direktorata za zaštitu i spasavanje u cilju edukacije i treninga za postupanje u vanrednim situacijama posjetili su Dnevni centar i prikazali film o postupanju prilikom zemljotresa.

05.04.2023.godine predstavnici Direktorata za zaštitu i spasavanje MUP-a CG su realizovali važnu edukaciju (ponašanje dok traje zemljotres, način izlaska iz objekta i odlazak na sigurno mjesto).

27. i 28.04.2023.godine održane su Regionalne sportske igre Herceg Novi 2023. u organizaciji našeg Dnevnog centra, a uz podršku Turističke organizacije Herceg Novi.

U takmičarskim aktivnostima učestvovali su korisnici Dnevnih centara iz: Podgorice, Bijelog Polja, Pljevalja, Nikšića, Cetinja, Golubovaca, Tivta, Danilovgrada, Ulcinja, Berana, Kotora, Bijele, Mostara - “Los Rosales”, Osnovne škole “Ilija Kišić” iz Zelenike.

Takmičenje je održano u Herceg Novom , 27.04. 2023. i 28.04.2023. godine. Kvalifikacije su održane prvog dana takmičenja u Sportskom centru Igalo, dok su finalna takmičenja održana u Polino areni.

Učešće je uzelo 14 dnevnih centara iz zemlje i okruženja sa preko 80 takmičara u konkurenciji dječaka i djevojčica i sa skoro 150 učesnika( treneri/pratioci) Djeca i mladi su se takmičila u sledećim disciplinama: Trčanje na 40 metara, bacanje medicinke, skok u dalj, pikado.

24.05.2023.godine održana prezentacija i vježba edukacije prilikom požara.

Realizator obuke bio je tim iz Direktorata za zaštitu i spašavanje, OB Herceg Novi na čelu sa Lidijom Petrone, a vježbi je prisustvovala i ekipa iz lokalne televizije.

31.05.2023. godine Dnevni centar su posjetili predstavnici humanitarne organizacije “Smješak “ koji su uručili djeci prigodne pakete pomoći.

22.08.2023 godine Dnevni centar je posjetio predstavnik NLB banke, Vuk Roganović i tom prilikom je uručena donacija našoj Ustanovi, kojom je obezbeđen trodnevni kamp u Etno selu Montenegro-Brezna, gdje su boravili naši korisnici sa porodicama kao i naši zaposleni. Događaj je propratila RTHN.

3.10. 2023. Dnevni centar je posjetila Olivera Đuratović, članica lokalnog bajker kluba koji su i ranijih godina posjećivali djecu Dnevnog centra u pratnji gošće iz Norveške, Ragnhild Dahle. Gospođa Dahle je predstavnik grupe Norveških pacijenata u institutu Igalo, koji su se međusobno organizovali i imali želju da pomognu kome je pomoć potrebna. Prilikom posjete Dnevnom centru su donirali novčana sredstva koja su obezbedili kako bi korisnici Dnevnog centra otišli na izlet i uspostavljen je dogovor oko distribucije ostalih sredstava, didaktičkih pomagala, kišne opreme i slično što prikupe u narednom periodu, a žele da doniraju djeci i zaposlenima Dnevnog centra Herceg Novi.

20.11. 2023. Dnevni centar Herceg Novi je posjetio Ombudsman za ljudska prava, Siniša Bjeković, sa zamjenicom Snežom Mijušković, savjetnicama za prava djece Duškom Šljivančanin i Jovanom Jocović, kao i petoro djece, Zlatnih savjetnika.

Posjeta je upriličena povodom obilježavanja svjetskog Dana djeteta.

14. 12. 2023. Uoči predstojećih novogodišnjih praznika Dnevni centar su posjetili zaposleni predstavnici Katastra nepokretnosti Crne Gore: Lana Mustur i Pavle Vico, i djecu obradovali prigodnim poklonima.

21. 12. 2023. Posredstvom Olivere Đuratović, članice lokalnog bajker kluba djeci i zaposlenima Dnevnog centra stigla je još jedna vrijedna donacija iz Norveške , od grupe norveških pacijenata koji su u Institutu Igalo boravili krajem septembra. Uoči novogodišnjih praznika u Dnevni centar je stigao paket iz Norveške sa znakom pažnje za sve korisnike, kao i kišnim kabanicama namijenjenim djeci i zaposlenima u susret kišnim danima u Herceg Novom.

25. 12. 2023. Djecu Dnevnog centra danas su obradovali predstavnici humanitarne organizacije “Smiješak” iz Sarajeva, koji već tradicionalno posjećuju i pomažu Dnevni centar.

Djeci su uručeni novogodišnji paketići uz prateći program dolaska Deda Mraza i njegovih pomoćnika.

Događaj je propraćen od strane lokalne TV ekipe.

26. 12. 2023. Uoči novogodišnjih praznika Dnevni centar su posjetili predstavnici SO Herceg Novi, načelnica Vesna Samardžić sa saradnicima koji su proveli ugodne trenutke družeći se sa našim korisnicima i darujući ih novogodišnjim paketićima.

Predstavnik roditelja u UO Dnevnog centra, Aleksandar Cupara takođe je djecu darivao novogodišnjim paketićima.

Turistička Organizacija Herceg Novi je kao i godinama unazad opredijelila roditeljima korsnika Dnevnog centra novčane vaučere, a predstavnik Turističke organizacije Herceg Novi, Dalibor Vuković, je prilikom posjete Dnevnom centru uručio vaučere roditeljima.

29. 12. 2023. Predstavnici Centra za socijalni rad Herceg Novi posjetili su Dnevni centar uoči novogodišnjih praznika kako bi djecu obradovali paketićima

Izleti i aktivnosti korisnika Dnevnog centra

Shodno Planu rada, organizovani su izleti djece i mladih Dnevnog centra, posjete društvenim ustanovama , obezbeđena je kvalitetna socijalizacija i usluga koja je podsticajana za razvoj svih kapaciteta korisnika.

25. 01. 2023. Izlet korisnika Dnevnog centra u pratnji zaposlenih u Podgoricu - posjeta Prirodnjačkom muzeju kojom prilikom su djeca i mladi obišli stalnu postavku muzeja, upoznati sa florom i faunom Crne Gore, isprobali uređaje sa vizuelnim sadržajima. U nastavku su imali ručak i odmor na vodopadu rijeke Cijevne .

27. 01. 2023. Grupna posjeta i prisustvo korisnika Dnevnog centra u pratnji zaposlenih Svetosavskoj svečanosti.

17. 02. 2023. Posjeta Izložbi cvijeća tradicionalno u okviru Praznika mimoze.

07. 03. 2023. Izlet korisnika Dnevnog centra u pratnji zaposlenih do Trebinja, obilazak manastira Gračanica . šetnja kroz grad i prirodu.

**27. i 28.04.2023 godine održane su regionalne** **sportske igre u organizaciji našeg Dnevnog centra, a kroz projekat sa Turističkom organizacijom Herceg Novi.** U takmičarskim aktivnostima učestvovali su korisnici Dnevnih centara iz: Bijelog Polja, Pljevalja, Cetinja, Golubovaca, Tivta, Danilovgrada, Kotora, Bijele, Mostarskog “Los Rosalesa”, Zeleničke osnovne škole “Ilija Kišić”

Takmičenje je održano u Herceg Novom , 27.04 i 28.04.2023 godine. Kvalifikacije su održane prvog dana takmičenja u Sportskom centru Igalo, dok su finalna takmičenja održana u Polino areni. Učešće je uzelo 14 dnevnih centara iz zemlje i okruženja sa preko 80 takmičara u konkurenciji dječaka i djevojčica i sa skoro 150 učesnika( treneri/pratioci) Djeca i mladi su se takmičila u sledećim disciplinama:

1. Trčanje na 40 metara , 2. Bacanje medicinke, 3. Skok u dalj, 4. Pikado

Prvog dana mnogobrojni gosti iz Podgorice, Mostara, Tivta, Danilovgrada, Zete, Bijelog Polja, Pljevalja, Nikšića, Berana, Cetinja i Ulcinja su smješteni u prijepodnevnim časovima u Hotel ,,Play „ i Hotel ,,Elenu“ - smještaj koji je obezbedio Dnevni centar za djecu sa smetnjama i teškoćama u razvoju Herceg Novi, kao organizator takmičenja.

U 12.00 časova održan je sastanak direktorice sa kapitenima ekipa gdje se do detalja predstavio cjelokupni dvodnevni sportski program.

U 14.30 je održano svečano otvaranje igara, koje je otvorio potpredsjednik Opštine Herceg Novi, Mirko Mustur. Pored potpredsjednika Opštine na otvaranju igara su govorili i direktorica JU Dnevni centar za djecu sa smetnjama i teškoćama u razvoju Herceg Novi, Dragica Kosić, predstavnik TO Herceg Novi, gospodin Ivan Zečević i načelnica sekretarijata za lokalnu samoupravu , Vesna Samardžić.

Nakon finalnih borbi uslijedila je dodjela medalja i svečano zatvaranje I regionalnih sportskih igara za djecu i mlade sa smetnjama i teškoćama u razvoju. Podijeljeno je preko 100 medalja i svim Dnevnim centrima su uručene zahvalnice za učešće na igrama. Takođe , zahvalnice su uručene i svim donatorima i ljudima koji su na nesebičan način pomogli održavanje ovih regionalnih sportskih igara.

Prema nezvaničnim procjenama ovaj događaj je na tribinima Sportskog centra Igalo i Polino Arene u Sutorini, ispratilo preko 400 ljudi.

Takmičenje je i medijski propraćeno od strane lokalnih medija ( RTHN i novski portal) kao i od strane državne televizije ( RTCG ). Kratak izvještaj sa fotografijama se nalazi i na sajtu naše Ustanove [www.dnevnicentarhn.org](http://www.dnevnicentarhn.org).

Ostvareni broj noćenja u dva hercegnovska hotela je 97.

Svi učesnici igara nose pozitivne utiske iz Herceg Novog, jer su i pored takmičenja uspjeli da obiđu nekoliko znamenitosti našeg grada, i svojim kućama nose prelijepo iskustvo. Posebno naglašavaju: toplo gostoprimstvo kolektiva naše Ustanove, dobru organizaciju i ljepotu Herceg Novog u proljećnim danima.

11. 12. i 13.05.2023.godine Učešće na Međunarodnim sportskim igrama u Mostaru. Predstavnici Dnevnog centra su učestvovali na Međunarodnim sportskim igrama održanim u Mostaru, u realizaciji “Los –Rosalesa”.

Takmičarske discipline: Plivanje, atletika ,kuglanje. Naši takmičari uz podršku svojih trenera osvojili su dvije medalje u plivanju: srebrena i bronzana i jedna bronzana u kuglanju.

06.06.2023.godine izlet korisnika u pratnji zaposlenih na izletište Manitovac nadomak Nikšića. Djeca i mladi su obišli imanje, posjetili obore sa životinjama, boravili i igrali se na otvorenom, ručali .

27. 06. 2023. Izlet turističkim brodom po herceg-novskom zalivu organizovan za korisnike Dnevnog centra u pratnji zaposlenih. Brodićem su obišli nekadašnji vojni tunel na Rosama, kao i dio rivijere ka Njivicama.

31.07.2023-07.08.2023.godine za korisnike i njihove roditelje organizovan boravak na Ivanovim koritima u JU Dječijem odmaralištu Bečići-Lovćen. Ispred Dnevnog centra vaspitač grupe je bila fizioterapeutkinja Zorica Krivokapić .

30.08.2023 do 01.09.2023. godine organizovan je trodnevni Kamp u Etno selu Montenegro-Brezna kao donacija NLB banke .

Ukupno je boravilo 32 osobe ( korisnici u pratnji roditelja i drugih članova porodice, kao i zaposleni u Dnevnom centru )

U cilju socijalizacije djece i mladih, kao i podrške porodicama naših korisnika, zaposleni Dnevnog centra su na Kampu organizovali:

Prvog dana likovnu radionicu, kao i igre i druge animacija za djecu, a za roditelje je omogućen odmor.

Drugog Dana organizovan je izlet do Plužina, šetnja gradom, obilazak Pivskog jezera i Pivskog manastira.

Trećeg dana organizovana je šetnja , igre u prirodi i povratak za Herceg Novi.

15. 09. 2023. Izlet sa korisnicima na obližnji vidikovac, Tajno brdo, na Kamenom, šetnja kroz prirodu i igre na otovorenom.

25. 09. 2023. Jednodnevni izlet do Risna u okviru redovnih aktivnosti, boravak u prirodi, rekreativna šetnja.

28. i 29. 09. 2023. Korisnici Dnevnog centra u pratnji roditelja i zaposlenih Dnevnog centra učestvovali su na 13. Sportskim igrama u Sarajevu u organizaciji udruženja “Oaza”. Naši korisnici su se takmičili u disciplinama skok u dalj, trčanje i bacanje kugle. Sa takmičenja u Sarajevu donijeli su jedno srebro i dvije bronze.

10. 10. 2023. Izlet korisnika Dnevnog centra u pratnji zaposlenih u Plužine, Etno selo Montenegro- Brezna, šetnja kroz prirodu i izlazak na vidikovac na kanjon rijeke Komarnice. Izlet je upriličen iz sredstava doniranih od strane grupe norveških pacijenata u Institutu “Dr Simo Miklošević”.

13. 10. 2023. Poludnevni izlet u sklopu redovnih aktivnosti, piknik u zaleđu Herceg Novog, vidikovac iznad sela Sasovići.

09. 11. 2023. Posjeta ranču “ Aryen” na Žvinjma, boravak u prirodi, druženje sa životinjama.

10. 11. 2023. Korisnici Dnevnog centra u pratnji zaposlenih učestvovali su na Sportskom takmičenju u organizaciji Dnevnog centra Tivat.

Naši korisnici takmičili su se u disciplinama bacanje kugle, trčanje i skok u dalj, dok su u disciplini boćanje timski nastupali. Odnijeli su tri zlata, dva srebra i jednu bronzu.

29. 11. 2023. Izlet korisnika Dnevog centra u pratnji zaposlenih u Trebinje.

Obilazak Manastira Tvrdoš , šetnja kroz grad, i boravak na otvorenom. Izlet je realizovan iz donacije grupe norveških pacijenata.

01. 12. 2023. Obilježavanje 03. 12. Dana lica sa invaliditetom, upriličena je posjeta Dnevnom centru za odrasla i stara lica u NVO Nova šansa u Novom , kao i druženje sa svim drugarima koji su bili naši korisnici. Posebni i emotivni trenuci za našu djecu. Događaju su prisustvovali i djeca i kolege Dnevnog centra iz Dječijeg doma iz Bijele pa smo proveli lijep dan u zajedničkim aktivnostima.

21. 12. 2023. U susret novogodišnjim praznicima djeca i zaposleni Dnevnog centra posjetili su na poziv zaposlenih obližnju “Lukoil” pumpu, gdje su postavljeni novogodišnji ukrasi i dekoracije gdje su se djeca fotografisala i od zaposlenih pumpe dobili lijepe novogodišnje paketiće. Ovaj događaj je propraćen od strane lokalne TV ekipe.

22. 12. 2023. Na poziv direktorice i kolega Dnevnog centra Ulcinj, djeca Dnevnog centra Herceg Novi u pratnji zaposlenih bili su gosti na Novogodišnjoj zabavi sa maskotama organizovanoj u Dnevnom centru Ulcinj. Lijepo proveden dan u susret praznicima, u druženju i zajedničkim aktivnostima.

Edukacije i profesionalna usavršavanja zaposlenih Dnevnog centra

u toku 2023. godine

28. i 29. 03. 2023. Direktorica Dragica Kosić prisustvovala je dvodnevnoj obuci pod nazivom “ Za izgradnju kapaciteta nosilaca dužnosti za unaprjeđenje među-sektorske saradnje za prevenciju institucionalizacije i pružanje integrisanih usluga za djecu sa smetnjama u razvoju” u Podgorici u organizaciji UNICEF-a i Zavoda za socijalnu i dječiju zaštitu.

04.04.2023.godine Direktorica Dragica Kosić prisustvovala je radionici za pružanje usluga o adekvatnoj i sveobuhvatnoj podršci ženama i djevojkama sa invaliditetom u realizaciji mladih sa hendikepom Crne Gore.

12.04.2023. godine Direktorica Dragica Kosić, koordinator stručnog rada Lidija Kantar Lalović, i psiholog Sanja Tesla su prisustvovali zoom sastanku sa predstavnicima drugih centara, CRS Herceg Novi i NVO “Nova šansa” i Zavoda za socijalnu i dječju zaštitu, u cilju prezentacije Usluge Savjetovanja koju pruža JU Dnevni centar za djecu sa smetnjama i teškoćama u razvoju Herceg Novi i najave predstojeće obuke posvećene toj tematici.

03.05-04.05.2023. godine Direktorica Dragica Kosić, pedagog Lidija Kantar Lalović i psiholog Sanja Tesla, učestvovali su na obuci za ,,Savjetovanje za djecu, mlade i njihove roditelje u “Zavodu za socijalnu i dječju zaštitu” u Podgorici.

Obuku su na poziv Zavoda za socijalnu i dječju zaštitu Crne Gore, održale defektološkinja Ivana Rojević iz Beograda i Dragica Kosić – diplomirana socijalna radnica.

10.-11.06.2023. godine njegovateljica Dnevnog centra Sanja Stojković, učestvovala je na obuci (I i II dio) za primjenu ABBA metode u organizaciji privatne danske fondacije Margit Nilsen u Tivtu, realizovanoj od strane predavača iz Zagreba, Rea Vuksan.

23.-24.06.2023.godine fizioterapeut Aleksandra Damjanović učestvuje na obuci “Poremećaj iz spektra Autizma-vodič za rano prepoznavanje, dijagnostika i intervencija u radu sa djecom i porodicama”, koje realizuje prof dr Miodrag Stanković specijalista dječje psihijatrije, bihevijoralni terapeut, u saradnji sa tivatskim Dnevnim centrom.

26.06-28.06.2023.godine Suzana Miljković i Ana Kovačević su prisustvovale obuci “Jačanje ključnih kompetencija zaposlenih u sistemu socijalne i dječje zaštite “ u Zavodu za socijalnu i dječju zaštitu Crne Gore.

12.09-13.09.2023.godine Direktorica Dragica Kosić je predstavila našu Ustanovu i uzela učešće u prezentaciji na obuci “Safe and Equal in Emergencies/sigurni i jednaki u hitnim-vanrednim situacijama. Obuka pripadnika operativnih jedinica za postupanje sa OSI u slučaju elementarnih nepogoda i drugih nesreća”, koja se održala u Podgorici u organizaciji Ministarstva unutrasnjih poslova i Direktorata za zaštitu i spašavanje.

28. -29. 09. 2023. Direktorica Dragica Kosić i sekretarka Suzana Miljković pohađale su akreditovanu edukaciju na temu “ Obuka o međusektorskoj saradnji u radu sa djecom žrtvama nasilja i iskorišćavanja” u organizaciji Zavoda za socijalnu i dječiju zaštitu u Podgorici i Unicefa

06. -07. 11. 2023. “ Obuka o međusektorskoj saradnji u radu sa djecom žrtvama nasilja i iskorišćavanja”. Dvodnevna obuka u organizaciji Ministarstva rada i socijalnog staranja i Unicefa kojoj su ispred Dnevnog centra prisustvovale stručne radnice, psiholog Sanja Tesla i pedagog Lidija Kantar Lalović

08. -09. 11. 2023. “ Obuka o međusektorskoj saradnji u radu sa djecom žrtvama nasilja i iskorišćavanja”. Dvodnevna obuka u organizaciji Ministarstva rada i socijalnog staranja i Unicefa kojoj je ispred Dnevnog centra prisustvovala dipl. socijalna radnica Ana Kovačević.

21. 11. 2023. Zajednica Opština Crne Gore organizovala je Forum razmjene dobrih praksi za delegaciju iz Mongolije koja boravi u Crnoj Gori od 19. do 23. 11. 2023. godine.

Na poziv Zajednica Opština Crne Gore direktorica, Dragica Kosić i pedagog, Lidija Kantar Lalović, prezentovali su usluge socijalne i dječije zaštite koje nudi Opština Herceg Novi kao i rad JU Dnevnog centra za djecu sa smetnjama i teškoćama u razvoju Herceg Novi

20. 12. 2023. Direktorica, Dragica Kosić, prisustvovala je Trećoj sjednici Odbora za ljudska prava i slobode , održanoj u Skupštine Crne Gore, na poziv predsjednika Odbora za ljudska prava i slobode, Jovana Jola Vučurovića, u okviru tačke vezane za obezbeđivanje održivosti funkcionisanja Dnevnih centara za djecu i mlade sa smetnjama u razvoju Crne Gore.

SARADNJA SA USTANOVAMA I DRUGIM ORGANIZACIJAMA

Kao i prethodnih godina, JU Dnevni centar za djecu sa smetnjama i teškoćama u razvoju Herceg Novi je u 2023. godini nastavio izuzetnu saradnju sa svim Ustanovama u gradu i sa svim pojedincima kako bi svojim korisnicima obezbedio kvalitetnu integraciju i socijalizaciju i što bogatiju i kvalitetniju uslugu.

* JU Centar za socijalni rad Herceg Novi – u saradnji sa kolegama i stručnim radnicima Centra za socijalni rad.
* Dva puta godišnje izrađeni su Individualni planovi za korisnike. Stručni radnici JU Centar za socijalni rad Herceg Novi redovno dostavljaju svoje Planove usluga za korisnike u cilju izrade Individualnog Plana rada za korisnike Dnevnog centra, a sve shodno Zakonu o socijalnoj i dječjoj zaštiti u cilju pružanja što kvalitetnije usluge korisnicima.
* Saradnja sa JU DZ Herceg Novi omogućava korisnicima Dnevnog centra kontinuiranu zdravstvenu brigu i kompletnu uslugu.
* Roditelji korisnika su naši partneri, pa je samim tim saradnja sa roditeljima neizostavna. Realizovana je kroz individualne razgovore, sastanke, kroz savjetodavni rad jednom mjesečno sa roditeljima, gostovanja roditelja u aktivnostima Dnevnog centra, kao i kroz uključivanje roditelja u rješavanje tekućih pitanja u Dnevnom centru putem izabranog predstavnika u Upravnom Odboru Dnevnog centra.
* Kvalitetna saradnja sa JU Školom za osnovno muzičko obrazovanje Herceg Novi nastavljena je i u toku 2023. godine kroz dostupnost svih sadržaja koje Muzička škola nudi. Takođe naša ustanova se osjeća dobrodošlom na sve događaje u organizaciji Muzičke škole.
* Sa JU Gradska biblioteka Herceg Novi Dnevni centar njeguje kontinuiranu saradnju od samog otvaranja Dnevnog centra.
* Sa Sportskim centrom Igalo i u toku prethodne godine nastavljena je dugogodišnja saradnju koja datira od samog otvaranja naše Ustanove.
* U Sportskoj dvorani u Igalu održane su **Regionalne** **sportske igre u organizaciji našeg Dnevnog centra,** takođe su naši korisnici dobrodošli na sva sportska događanja u gradu.
* Javna ustanova Gradski muzej “Mirko Komnenović” i galerija “Josip Bepo Benković” nude nam dostupnost svih sadržaja i naši korisnici se osjećaju dobrodošlim na sve manifestacije održane od strane istih.

 **Evaluacija**

U okviru realizacije Plan i program rada za tekuću godinu i oslanjajući se na Individualne planove za svakog korisnika Dnevni centar je korisnicima omogućio usvajanje novih znanja i vještina kao i podsticajnu sredinu za razvoj u skladu sa njihovim mogućnostima .

 Dva puta u toku godine, u maju i novembru, stručni tim Dnevnog centra pristupio je izradi Individualnih planova za djecu i mlade koji se tiču dnevnog boravka. Tom prilikom intenzivno sarađuje sa kolegama iz CSR kao i roditeljima i drugim stručnim službama po potrebi.

 Dva puta u toku godine, u januaru i julu, stručni tim Dnevnog centra pristupio je izradi Individualnih planova za djecu i mlade koji se tiču Savjetovanja.

Tom prilikom intenzivno sarađuje sa roditeljima i drugim stručnim službama po potrebi.

Shodno pravilnicima i procedurama stručni tim je redovno sačinjavao izvještaje o korisnicima, zaključke ponovnog pregleda kao i nove planove o čemu su obaviještene nadležne službe.

U toku 2023. godine dogodile su se promjene u strukturi korisnika.

Treba napomenuti i da smo primili četiri nova korisnika, a dva korisnika su prestala sa korišćenjem usluge Dnevnog centra.

Trenutno Dnevni centar ima 15 korisnika, 6 korisnika na cjelodnevnom boravku i 9 korisnika na poludnevnom boravku.

JU Dnevni centar za djecu sa smetnjama i teškoćama u razvoju Herceg Novi je kroz različite aktivnosti i sadržaje korisnicima omogućio jednaka prava i mogućnosti da učestvuju u svim događajima u cilju razvoja svih svojih potencijala i time podigao kvalitet usluge.

 U toku 2022. godine kroz gostovanja u Dnevnom centru kao i naše posjete drugim institucijama, izletima kao i raznovrsnim svakodnevnim aktivnostima korisnicima je pružena kvalitetna usluga sa posebnim osvrtom na socijalizaciju u cilju razvoja njihovih potencijala i omogućavanja da aktivnije učestvuju u životu lokalne i šire društvene zajednice.

U JU Dnevni centar za djecu sa smetnjama i teškoćama u razvoju Herceg Novi imamo: pet zaposlenih stručnih radnika : 2 diplomirana socijalna radnik, psihologa, pedagoga, pravnika. Svi stručni radnici su položili stručni ispit iz oblasti socijalne i dječije zaštite, dobili su licence za rad. Licence za rad stručnih radnika uz ispunjenje tehničkih uslova bile su osnov za dobijanje Licence za rad ustanove.

 Oslanjajući se na godišnji plan rada i posebno izrađene Individualne planove za svakog korisnika stručni tim Dnevnog centra kao i svi zaposleni u domenu svojih ingerencija učestvovali su u brizi o korisnicima i doprinosili podizanju kvaliteta usluge.

 **Psiholog** je pored individualnog rada sa korisnicima i radasa korisnicima u grupi radio na:

Vršenju individualnih procjena djece, učestvovao u radu tima, na izradi Individualnih planova za korisnike koji se tiču dnevnog boravka i Individualnih planova za korisnike koji se tiču Savjetovanja, šestomjesečnih izvještaja o korisnicima i Zaključcima ponovnog pregleda. Svakodnevno je sprovodio individualne i grupne tretmane, i pružao korisnicima pomoć psihološke prirode.

 Psiholog radi na poslovima Savjetovanja, sa korisnicima i roditeljima. Savjetodavno – terapijski rad psiholog je sprovodio na sedmičnom nivou. Psiholog organizuje kreativne radionice, postavlja inventivne radno okupacione zadatke za korisnike i obogaćuje edukativne sadržaje.

 **Pedagog** je pored individualnog rada sa korisnicima i radasa korisnicima u grupi radio na:

Organizaciji stručnog rada , aktivno učestvovao u timu, na izradi Individualnih planova za korisnike koji se tiču Dnevnog boravka i Individualnih planova za korisnike koji se tiču Savjetovanja, šestomjesečnih Izvještaja o korisnicima i Zaključcima ponovnog pregleda, sprovodio grupne i individualne tretmane, vaspitno-pedagoškim mjerama podsticao razvoj važnih životnih vještina, znanja i navika korisnika.

 Pedagog radi na poslovima Savjetovanja, sa korisnicima i roditeljima. Savjetodavno – terapijski rad pedagog je sprovodio na sedmičnom nivou.

 Pored rada sa korisnicima, kao koordinator stručnog tima pravi raspored rada zaposlenih, organizaciju dnevnih aktivnosti korisnika, raspored prevoza korisnika i rješava ostala organizaciona pitanja. Ima zadatak da u rad sa korisnicima uvodi novine i obogaćuje sadržaje i zadatke kojima djeca ostvaruju ciljeve iz Individualnih planova.

 Vodio je dokumentaciju iz djelokruga svoga rada i rada stručnog tima, pripremao je predloge i dokumentaciju vezano za novu uslugu Savjetovanja.

 **Radni terapeut** učestvuje u radu sa korisnicima, organizuje sportske, kreativne, muzičke i likovne radionice, sprovodi radno okupacione aktivnosti sa korisnicima, učestvuje u grupnom i individualnom radu sa djecom.

Sportske i rekreativne aktivnosti sa djecom i mladima sprovodi svakodnevno, učestvuje u organizaciji i realizaciji izleta korisnika, učestvuje u izradi Individualnih planova za korisnike, šestomjesečnih Izvještaja o korisnicima i Zaključcima ponovnog pregleda.

Učestvuje u organizaciji posla, pravi raspored rada kompletnog tima, pravi mjesečni plan svih stručnih radnika sa korisnicima, učestvuje u Izvještaju Plana Integriteteta.

**U prethodnoj 2023. godini, radni terapeut, je zajedno sa direktoricom ustanove, Dragicom Kosić, radio pisanju i na realizaciji Projekata odobrenog od strane Turističke organizacije Herceg Novi pod nazivom: ,,** **Regionalne sportske igre za djecu i mlade sa smetnjama i teškoćama u razvoju Herceg Novi 2023.**

 **Fizioterapeut** je pored aktivnog učešća i u radu tima , svakodnevno sprovodio individualne i grupne kineziterapijske tretmane sa korisnicima u skladu sa njihovim potrebama.

 Takođe je učestvovao u izradi Individualnih planova. Prati stanje i napredak korisnika pa u skladu sa tim prilagođava program fizioterapije.

 U toku grupnih aktivnosti aktivno se uključuje u sve sportske događaje i kreativne radionice. Fizioterapeut daje nemjerljiv doprinos sa svojim kreativnim idejama, pomaže korisnicima i kolegama oko realizacije i ogranizacije radno okupacionih aktivnosti.

Takođe je zajedno sa radnim terapeutom i direktoricom ustanove, Dragicom Kosić, radila na realizaciji Projekata odobrenog od strane Turističke organizacije Herceg Novi pod nazivom: ,, Regionalne sportske igre za djecu i mlade sa smetnjama i teškoćama u razvoju Herceg Novi 2023.

 **Medicinska sestra i njegovateljica** su pored učešća u radu tima, vršile svakodnevnu brigu o korisnicima, obezbjeđivale im neophodnu medicinsku njegu i pomoć u samoposluživanju, oblačenju, doručku, ručku i užinama .

 Pružanje prve pomoći u urgentnim situacijama.

 Obavezna pratnja u svim aktivnostima, a posebno pratnja djece i mladih Dnevnog centra u prevozu na putu od kuće do Dnevnog centra, od škole do Dnevnog centra i u povratku kući.

 Prilikom izrade Individualnih planova konsultovane su oko postavljanja ciljeva iz domena lične samostalnosti i higijene.

 **Prostor za rad Dnevnog centra**

JU Dnevni centar za djecu sa smetnjama i teškoćama funkcioniše u vlastitom prostoru u Sutorini.

Zemljište i prostor Dnevnog centra je u vlasništvu opštine Herceg Novi.

Objekat pravljen namjenski za potrebe Dnevnog centra, neto površina 226m2. , bruto površina 288m2.

Objekat posjeduje: Zasebne prostorije za djecu i mlade, dnevni boravak, dvije prostorije za radno okupacioni rad po grupama, sobu za savjetovanje i individualne tretmane , prostor za grupni rad i sportske aktivnosti, dva toaleta za korisnike i jedan za personal, kuhinju, trpezariju, dvije kancelarije, dvije ostave, hodnik.

Oprema, pomagala: kompletno opremljena sala za fizikalnu terapiju: terapeutski sto, ljestve, lopte..

Sportska oprema: traka za trčanje, trampolina, lopte, drugi sportski rekviziti.

Vozni park dnevnog centra:

- Kombi vozilo Opel Vivaro sa 9 sjedišta , proizveden 2016. godine.

- Putnički mini bus Gazela sa 17 sjedišta, proizveden 2021. godine.

- Reno modus putničko auto, proizveden 2009. godine.

 Posebno treba istaći napore i aktivnosti Opštine Herceg Novi koje se preduzimaju u cilju proširenja kapaciteta ustanove i pomoći svim kategorijama lica sa invaliditetom bez obzira na uzrast i nastojanje da se otvaraju novi servisi, kako bi lica nakon navršene 26 godina starosti mogla koristiti uslugu Dnevnog boravka.

Opština Herceg Novi je pristupila rješavanju i pitanja Dnevnog boravka za starije od 26. godina, tako da je podržala NVO ,,Nova šansa,, i otvoren je Dnevni boravak za lica sa invaliditetom starija od 26 godina.

Planirana je dogradnja postojećeg objekta Dnevnog centra, urađena projektna dokumentacija i obezbeđena sredstva u te namjene. Nadamo se da će dogradnja biti završena tokom 2024. godine.

 Direktorica

 Dragica Kosić